open-index/open-wikipedia-markdown huggingface dataset:
Αναθηματικό ανάγλυφο

**Αναθηματικά ανάγλυφα** ήταν ανάγλυφα αφιερωμένα σε θεότητες στην εποχή της αρχαίας Ελλάδας. Βρέθηκαν σε αρχαιολογικές ανασκαφές σε ιερούς χώρους, αρχαίους ναούς και εκκλησίες. Ήταν κατασκευασμένα από μάρμαρο, μέταλλο, ξύλο ή άλλη ύλη. 

Τα αναθηματικά ανάγλυφα, που εμφανίζονται ήδη στην αρχαική εποχή, είναι μικρά κυρίως σε μέγεθος, ορθογωνίου σχήματος ανάγλυφα, που αφιερώνονταν στα ιερά από τους πιστούς και απεικόνιζαν κατά κανόνα θεότητες, συχνά μαζί με τους πιστούς σε μικρότερο από τους θεούς μέγεθος. Από τους αρχαϊκούς χρόνους σώζεται ωστόσο σχετικά μικρός αριθμός αναθηματικών αναγλύφων.
## Πηγές
*Stephanie Böhm: *Klassizistische Weihreliefs (Palilia).* Reichert Verlag, 2004, ISBN 3895003832
*Evgenia Vikela: *Die Weihreliefs aus dem Athener Pankrates-Heiligtum am Ilissos. Religionsgeschichtliche Bedeutung und Typologie.* Gebrüder Mann Verlag, Berlin 1994, ISBN 3786117101
*Ulrich Hausmann: *Griechische Weihreliefs.* Walther de Gruyter, 1960
*Carl Blümel: *Drei Weihreliefs an die Nymphen.* Bruno Grimm, Verlag für Kunst und Wissenschaft, Baden-Baden 1960
*Oliver Brehm: *Hellenistische und kaiserzeitliche Weihreliefs aus dem nördlichen Mysien. Ikonographie und Typologie einer Denkmälergruppe und ihre Bedeutung für die Religionsgeschichte einer antiken Landschaft.*
*Γεωργία Κοκκορού- Αλευρά: "Η Τέχνη της Αρχαίας Ελλάδας, Σύντομη Ιστορία (1050- 50 π.Χ.)." Αθήνα 1990, ISBN 9607262034

Κατηγορία:Ανάγλυφα
Κατηγορία:Γλυπτική
Όσιος Βαραδάτος

Ο **Όσιος Βαραδάτος** ήταν από την Αντιόχεια. Διακρίθηκε για την ασκητικότητά του, την βαθειά ταπείνωσή του και την αγιότητα του βίου του. Σε νεανική ηλικία διάλεξε τον ασκητικό βίο κι έζησε όλα του τα χρόνια μέσα σε σωματική κακουχία και στέρηση. Έφτιαξε μια ξύλινη καλύβα, που καλά-καλά δεν τον χωρούσε ούτε ξαπλωμένο ούτε όρθιο και, δεν τον προστάτευε ούτε από τη βροχή και το κρύο το χειμώνα, ούτε από τον ήλιο και τη ζέστη το καλοκαίρι. Πίστευε ότι όσο περισσότερο στενεύουμε τον φυσικό κόσμο γύρω μας, τόσο πιο πολύ απλώνεται ο ουρανός μέσα μας και τόσο πιο πολύ βρισκόμαστε κοντά στο Θεό και στο δρόμο της σωτηρίας μας.

Όταν ο Πατριάρχης Αντιοχείας Θεόδοτος (418-427 μ.Χ.), πληροφορήθηκε για τις σπάνιες αρετές του Βαραδάτου, ζήτησε να τον αποσπάσει από την ασκητική ζωή του για να τον χρησιμοποιήσει στο πολύπλευρο κοινωνικό και φιλανθρωπικό έργο της εκκλησίας. Πράγματι, ο Όσιος δέχθηκε την πρόταση και περιοδεύοντας στις πόλεις, μέσω της Αγίας ζωής του, ενέπνευσε το σεβασμό στο δημιουργό Θεό και τις εντολές του και δίδαξε για τη σημασία της υπομονής στις δύσκολες περιστάσεις της ζωής. Πέθανε σε μία από τις περιοδείες του το 460 μ.Χ.

Σε απόσταση δεκαπέντε χιλιομέτρων δυτικά της Προύσας ήταν η κωμόπολη Κουβούκλια. Επίσης δυτικά της κωμόπολης και σε μικρή απόσταση, επάνω στο δρόμο προς το Δάνσαρι, βρισκόταν η εκκλησία και το προσκύνημα του Άι-Βαραδά. Οι Κουβουκλιώτες που ήρθαν στην Κοζάνη μετά τη Μικρασιατική καταστροφή και εγκαταστάθηκαν στο μικρό και ομώνυμο συνοικισμό Κουβούκλια, έκτισαν με πίστη και ευσέβεια στις όχθες της λίμνης του Αλιάκμονα την εκκλησία του Οσίου Βαραδάτου. Στην αυλή της εκκλησίας υπάρχει μνημείο για αυτούς που χάθηκαν κατά τη Μικρασιατική καταστροφή με την εξής επιγραφή: «ΕΙΣ ΜΝΗΜΗΝ ΤΩΝ ΕΝ Μ. ΑΣΙΑ Κ ΠΟΝΤΩ ΤΕΛΕΙΩΘΕΝΤΩΝ ΑΔΕΛΦΩΝ ΗΜΩΝ».

Η μνήμη του εορτάζεται πανηγυρικά στις 22 Φεβρουαρίου στο χωριό Ροδίτη Κοζάνης. Κάθε χρόνο παραμονή της εορτής στο ιερό εξωκκλήσι του Οσίου τελείται η Ακολουθία του Πανηγυρικού Εσπερινού μετ' αρτοκλασίας. Ανήμερα της γιορτής τελείται ο Όρθρος και η Θεία Λειτουργία κατά την οποία συγκινητική είναι η παρουσία πλήθους κόσμου από τα Σέρβια, την Κοζάνη, την Πτολεμαΐδα και φυσικά το Ροδίτη.

Ο Όσιος Βαραδάτος είναι ένας από τους δύο τοπικούς Αγίους στη Μητρόπολη Σερβίων και Κοζάνης.

## Παραπομπές



Αρχείο:Memorial 1922 Blessed Baradatus church.JPG|Μνημείο Μικρασιατικής καταστροφής στο χώρο της εκκλησίας του Οσίου Βαραδάτου στο Ροδίτη Κοζάνης.


Κατηγορία:Άγιοι της Ορθόδοξης Εκκλησίας
Κατηγορία:Περιφερειακή ενότητα Κοζάνης
Κατηγορία:Βυζαντινοί του 5ου αιώνα
Κατηγορία:Βυζαντινοί μοναχοί
Λήδα Τασσοπούλου

Με το όνομα **Λήδα Τασσοπούλου** μπορεί να αναφέρεται:

* Η αθλήτρια Λήδα Τασσοπούλου
* Η ηθοποιός Λήδα Τασσοπούλου
Λήδα Τασσοπούλου (αθλήτρια)

Η **Λήδα Τασσοπούλου - Παπαμανώλη** , είναι Ελληνίδα πρώην πανελληνιονίκης και ρέκορντμαν της κολύμβησης από την Πάτρα. Ήταν αθλήτρια του Ν.Ο. Πατρών και έφερε επιτυχίες στον όμιλο την δεκαετία του 50, από το 2010 ήταν πρόεδρος του Ν.Ο. Πατρών έως το 2012 που δεν συμμετείχε εκλογές, την διαδέχτηκε η Νανά Ματζαβίνου. 

Γεννήθηκε στην Πάτρα και κατάγεται από οικογένεια ξυλέμπορων με παράδοση τον αθλητισμό. Ο αδελφός του παππού της Ιωάννης Τασσόπουλος ήταν αθλητής της κολύμβησης και υδατοσφαίρισης. Οι θείοι της Φαίδων και Νίκος ήταν αθλητές της υδατοσφαίρισης και πετοσφαίρισης. 

Η Τασσοπούλου είχε καταρρίψει δύο φορές το ρεκόρ στα 50 πρόσθιο κορασίδων το 1958 και 1959 όπου ήταν και πρώτη στα αντίστοιχα πανελλήνια πρωταθλήματα . Το 1959 ήταν επίσης πρώτη κι με πανελλήνιο ρεκόρ κορασίδων και στα 200 μέτρα ύπτιο, στα 100 προσθίως ήταν 4η αλλά με νέο πανελλήνιο ρεκόρ κορασίδων.

## Διακρίσεις

***Πανελλήνιο πρωτάθλημα**
:50 πρόσθιο κορασίδων
::1η: 1957, 1958, 1959

## Παραπομπές


Κατηγορία:Κολυμβητές του Ν.Ο. Πατρών
Κατηγορία:Έλληνες αθλητές της κολύμβησης
Κατηγορία:Πρόεδροι Ν.Ο. Πατρών
Μιχάλης Καθρέπτας

Ο **Μιχάλης Καθρέπτας** ήταν Έλληνας πρόσκοπος, αθλητής και πανελληνιονίκης της πετοσφαίρισης και της υδατοσφαίρισης. Ήταν γλύπτης και επίσης αθλητές ήταν ο γιος του Πέτρος και ο εγγονός του Μιχάλη. 

Ο Καθρέπτας έπαιζε πετοσφαίριση στην Ε.Α. Πατρών και ταυτόχρονα υδατοσφαίριση και κολύμβηση  στον Ν.Ο. Πατρών, στον Ναυτικό Όμιλο πήγε το 1932. Με τον Ν.Ο. Πατρών κατέκτησε τα πρωταθλήματα υδατοσφαίρισης 1935, 1937, 1938, 1939, και 1940, και με την Ε.Α. Πατρών το πανελλήνιο πρωτάθλημα πετοσφαίρισης του 1938. 

Στην κολύμβηση στους πανελλήνιους του 1934 ήταν πρώτος με την ομάδα 4Χ100

## Παραπομπές


Κατηγορία:Υδατοσφαιριστές του Ν.Ο. Πατρών
Κατηγορία:Έλληνες υδατοσφαιριστές
Κατηγορία:Έλληνες αθλητές της κολύμβησης
Κατηγορία:Κολυμβητές του Ν.Ο. Πατρών
Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Ε.Α. Πατρών
Κατηγορία:Έλληνες πρόσκοποι
Κατηγορία:Έλληνες γλύπτες
Άγιος Βασίλειος Λευκωσίας

Ο **Άγιος Βασίλειος** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Λευκωσίας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Λευκωσίας
Σταυρός της Κατάνγκα

thumb|right|Ο σταυρός της Κατάνγκα.

Ο **σταυρός της  Κατάνγκα**, ονομάζεται επίσης **Χάντα** (Handa), είναι χάλκινος χυτός σταυρός ο οποίος χρησιμοποιήθηκε ως μέσο ανταλλαγής στο εμπόριο από πολλές κεντροαφρικανικές κοινωνικές ομάδες για αρκετούς αιώνες  . 

## Ιστορικό
thumb|right|Ο σταυρός της Κατάνγκα απεικονίζεται στην σημαία του άλλοτε ανεξάρτητου κράτους της Κατάνγκα (1960-1963) και σήμερα επαρχίας του Κονγκό
Η χρήση του σταυρού έχει τις ρίζες του στον 16ο αιώνα  αλλά η χρήση του επεκτάθηκε  κατά τον 19ο και στις αρχές του 20ου αιώνα στην  Κατάνγκα, περιοχή πλούσια σε κοιτάσματα  χαλκού η οποία  σήμερα αποτελεί μέρος της  Λαϊκής Δημοκρατίας του Κονγκό (ΛΔΚ)  στο νοτιοανατολικό τμήμα της χώρας.

Πέρα από την χρηστική πλευρά του ως μέσο ανταλλαγής στο εμπόριο της περιοχής, ο σταυρός αποτέλεσε σύμβολο εξουσίας τοπικών ηγεμόνων αλλά ακόμα και φάρμακο αφού τοπικές δοξασίες προσέδιδαν στον σταυρό θεραπευτικές ιδιότητες.  Το 1960 χρησιμοποιήθηκε ως σύμβολο του βραχύβιου κράτους της Κατάνγκα το οποίο διακήρυξε την ανεξαρτησία του το 1960   και προσαρτήθηκε βίαια στο Κονγκό το 1963. Τόσο η σημαία του νεοσύστατου κράτους όσο και τα κέρματα του φράγκου της Κατάνγκα  απεικονίζονταν σταυροί  οι οποίοι παραπέμπουν στην επί μακρόν χρήση του σταυρού στην περιοχή. Η σημαία του 1960 με τους τρεις κόκκινους σταυρούς της Κατάνγκα συνεχίζει να αποτελεί και σήμερα σημαία της ομώνυμης επαρχίας του Κονγκό.

## Παραπομπές


Κατηγορία:Λαϊκή Δημοκρατία του Κονγκό
Κατηγορία:Ιστορικά νομίσματα
Κατηγορία:Σύμβολα
Πέτρος Καθρέπτας

Ο **Πέτρος Καθρέπτας** ήταν Έλληνας αθλητής της υδατοσφαίρισης και της κολύμβησης από την Πάτρα. Πατέρας του ήταν ο Μιχάλης Καθρέπτας και γιος του ο επίσης Μιχάλης Π. Καθρέπτας επίσης αθλητές του Ν.Ο. Πατρών και πανελληνιονίκες.

Στον ΝΟ Πατρών άρχισε να αγωνίζεται στις αρχές της δεκαετίας του 60, με την ομάδα νέων ήταν πρωταθλητής Ελλάδος το 1962, ενώ καθιερώνεται και στην αντρική ομάδα του συλλόγου, αγωνίστηκε στον ΝΟΠ ως τα μέσα της δεκαετίας του 70. 

Στην κολύμβηση στο πανελλήνιο πρωτάθλημα του 1962 ήταν 4ος στα 4Χ100 ατομική εφήβων, και 2ος στα 4Χ100 μικτή ομαδ9ική αντρών. Στους Παναυτικούς αγώνες (στρατιωτικοί) το 1970 ήταν 1ος στα 100 υπτίως και στην σκυταλοδρομία 4Χ50 με την ομάδα του *ΔΝΕ*.

Έχει διατελέσει και πρόεδρος του Ν.Ο. Πατρών, ο 28ος, την περίοδο 1988-1990, ενώ ήταν διεθνής και με την εθνική Ελλάδος. Πήρε μέρος σε πολλά πανελλήνια πρωταθλήματα ως τις αρχές της δεκαετίας του 70 χωρίς μεγάλες διακρίσεις. 

## Διακρίσεις
* Πανελλήνιο Νέων υδατοσφαίρισης: 1962

* Πανελλήνιο κολύμβησης
:4Χ100 ομαδικό
::2ος: 1962

## Παραπομπές


Κατηγορία:Έλληνες αθλητές της κολύμβησης
Κατηγορία:Έλληνες υδατοσφαιριστές
Κατηγορία:Υδατοσφαιριστές του Ν.Ο. Πατρών
Κατηγορία:Κολυμβητές του Ν.Ο. Πατρών
Κατηγορία:Πρόεδροι Ν.Ο. Πατρών
Κατηγορία:Υδατοσφαιριστές Εθνικής Ελλάδας
Νίκος Τασσόπουλος

Ο **Νίκος Τασσόπουλος** ήταν Έλληνας αθλητής της πετοσφαίρισης της κολύμβησης και της υδατοσφαίρισης από την Πάτρα. Αδελφός του ήταν ο συμπαίκτης του στην ΕΑ Πατρών και τον ΝΟ Πατρών Φαίδων. 

Ο Νίκος Τασσόπουλος ξεκίνησε πετοσφαίριση από την Ε.Α. Πατρών όπου μαζί της ήταν πρωταθλητής Ελλάδος το 1938.

Υδατοσφαίριση και κολύμβηση άρχισε να κάνει το 1932 όταν πήγε στον Ν.Ο. Πατρών κατακτώντας μαζί του τα πανελλήνια πρωταθλήματα του  1935, 1937, 1938, 1939, 1940, 1945 και 1946 . Το 1948 είχε αναλάβει για λίγους μήνες προπονητής του Ν.Ο. Πατρών . 

## Παραπομπές


Κατηγορία:Υδατοσφαιριστές του Ν.Ο. Πατρών
Κατηγορία:Κολυμβητές του Ν.Ο. Πατρών
Κατηγορία:Πετοσφαιριστές Ε.Α. Πατρών
Κατηγορία:Έλληνες αθλητές της πετοσφαίρισης
Κατηγορία:Έλληνες αθλητές της κολύμβησης
Κατηγορία:Έλληνες προπονητές υδατοσφαίρισης
Κατηγορία:Προπονητές υδατοσφαίρισης Ν.Ο. Πατρών
Ηρακλής Μαρασίδης

Ο **Ηρακλής Μαρασίδης** (γεν. Δράμα 1957, ύψος 1,81 μ.) είναι Έλληνας παλαίμαχος ποδοσφαιριστής και πρωταθλητής Εθνικού Ερασιτεχνικού Πρωταθλήματος, που αγωνίζονταν στη θέση του τερματοφύλακα και έκανε πολυετή καριέρα στις επαγγελματικές κατηγορίες.

Ο Μαρασίδης ξεκίνησε την αγωνιστική του πορεία σε μικρή ηλικία από τα τμήματα υποδομών της Δόξας Δράμας, μάλιστα το καλοκαίρι του 1976 κλήθηκε στην Προεθνική Ομάδα των Ελπίδων για προετοιμασία ενόψει Ευρωπαϊκών υποχρεώσεων. Το καλοκαίρι του 1980 παραχωρήθηκε στον ερασιτεχνικό σύλλογο του *Ακρίτα Νευροκοπίου* που μετείχε στο Εθνικό Ερασιτεχνικό Πρωτάθλημα την περίοδο 1980-81. Το επόμενο καλοκαίρι (1981) υπέγραψε στον Πανηλειακό, με τα χρώματα του οποίου κατάκτησε τον τίτλο και αγωνίσθηκε στη Β΄Εθνική την επόμενη περίοδο (1982-83). Το 1983-84 κέρδισε την άνοδο στη Β΄Εθνική, με τα χρώματα του Αθηναϊκού. Τη διετία 1985-1986 ήταν ο βασικός γκολκίπερ της Νίκης Βόλου στη Γ΄Εθνική (Βόρειος Όμιλος). Συνέχισε για μια πενταετία με τα χρώματα του Ολυμπιακού Βόλου (1987-1991), κατακτώντας μια άνοδο (σαν δευτεραθλητής) στην Α΄Εθνική (1987-88) και λαμβάνοντας μέρος σε **35** επίσημους αγώνες πρωταθλήματος της μεγάλης κατηγορίας.

Το 1991-92 ήταν στέλεχος της ΕΑΡ στη Β΄Εθνική, για να επιστρέψει στον Ολυμπιακό Βόλου για ακόμη 2 σεζόν (1993-1994).

Συνέχισε την πλούσια σταδιοδρομία του, κατακτώντας μια ακόμη άνοδο, τη φορά αυτή από το τοπικό πρωτάθλημα της Ε.Π.Σ. Θεσσαλίας στο Περιφερειακό Πρωτάθλημα (1997), με τα χρώματα του Α.Ο. Σκιάθου, στον οποίο αγωνίστηκε και τη σεζόν 1997-98. Έπαιξε για ακόμη 10 χρόνια, έως και την περίοδο 2007-08 (όταν ήταν πλέον 51 ετών), στο Ορμίνιο Πορταριάς και στο Διαγόρα Στεφανοβίκειου.

## Πηγές

* Διεθνής αθλητική ιστοσελίδα
* Γεώργιος Παγιωτέλης-"Το Έπος της Α' Εθνικής" (ένθετο αθλητικού περιοδικού "Οι Παγκόσμιοι"-"Κλ. Γεωργαλάς Ε.Π.Ε.")
* "40 Χρόνια Ποδόσφαιρο και ΠΡΟ-ΠΟ" (έκδοση εφημερίδας "Προπόραμα"-2000)
* Ηλεκτρονικό αρχείο εφημερίδας "Αθλητική Ηχώ"
* Απολογισμός Ε.Π.Α.Ε. (ετήσιες εκδόσεις)
* Εκδόσεις "Figurine Pannini"
* Ανδρέας Μπόμης, "ΓΚΟΛ-Ποδόσφαιρο 1988"
## Παραπομπές


Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Αθηναϊκού
Κατηγορία:Έλληνες ποδοσφαιριστές
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Αξίοττα Λυδίας

Τα **Αξίοττα** ή **Αζίοττα** ήταν αρχαία πόλη της Λυδίας, στη Μικρά Ασία, τόπος λατρείας του θεού Μήνα. Άκμασε κατά τη ρωμαϊκή περίοδο.

Βρισκόταν στη μέση κοιλάδα του ποταμού Έρμου (σημ. Γκέντιζ) που εκβάλλει στη Σμύρνη. Η πόλη έγινε γνωστή από κάποιες επιγραφές της ρωμαϊκής περιόδου (χρονολογούμενες γύρω στο 58/59 μ.Χ.) οι οποίες αναφέρονται σε αυτή. Βρέθηκαν πολλές αφιερώσεις στην κύρια θεότητα της πόλεως, τον Μήνα Αξιοττηνό, στον οποίο κατέφευγαν οι Λυδοί για ποικίλους λόγους. Στη μία διαβάζει κανείς: *Μηνί Αξιοττηνώ Αφφιάς Γλύκωνος εύξατο, ει τεκνώσει. Γεναμένη[ς] της ευχής παρήλκυσε, και εκόλασε αυτήν και εκέλευσε ενγράψαι τας δυνάμις του θεού*. Σε μιαν άλλη επιγραφή, η αιτία είναι μια δοκιμασία από πρόσωπο, εξ αιτίας του οποίου υπέφερε ο γράφων: *Έτους ρπζ’ μηνός Δαισίου βι’, Μέγας Μείς Ουράνιος Αρτεμιδώρου Αξίοττα κατέχων και η δύναμις αυτού, κριτής αλάθητος εν ουρανώ, εις ον κατέφυγε Αλέξανδρος Σωκράτους υπέρ κλοπής της προδηλουμένης, Αμμίον Διογά γυνή έχουσα θυγατέρα Μελτίνην ήραν ιδίου δ- αέρος … δ’ ορκιζόμεναι ώμοσαν, απέκτεινεν ο θεός , μέγας ων ο θεός…*. Γενικότερα στον Μήνα Αξιοττηνό οι Λυδοί απέδιδαν επιθετικούς προσδιορισμούς οι οποίοι τόνιζαν την ισχύ, ίσως και τον ενοθεϊστικό χαρακτήρα, που απέδιδαν στη θεότητα αυτή: *μέγας, τύραννος*, μέγιστος, *κριτής αλάθητος εν ουρανώ*, *άλυτος*, *ουράνιος*.   

Θέσεις όπου βρέθηκαν τέτοιες επιγραφές είναι η περιοχή Mağazadamlari της Τουρκίας, βόρεια της Ayazviran (Ayazören Köyü), βορειοδυτικά της Hamidiye (Hamidiye Köyü, Kula, Manisa), και η σημερινή Gökçeören της Kula (πρώην Menye) .

Το εθνικό για τους καταγόμενους από τα Αξίοττα / Αζίοττα ήταν Αξιοττηνός ή Αζιοττηνός (π.χ. «μήτηρ Αζιοττηνή»).

## Παραπομπές


Κατηγορία:Αρχαίες πόλεις της Λυδίας
Αλέξανδρος Μυλωνογιάννης

Ο **Αλέξανδρος Μυλωνογιάννης** (1884 - ;) ήταν Έλληνας νομικός, στρατοδίκης και πολιτικός από την Κρήτη.

## Βιογραφικά στοιχεία
Ο Αλέξανδρος Μυλωνογιάννης ήταν γιος του Σταματίου, αδελφού του Γεωργίου Μυλωνογιάννη και εγγονός του Ματθαίου Μυλωνογιάννη. Σπούδασε νομικά στο Πανεπιστήμιο Αθηνών. Με την αποφοίτησή του και το ξέσπασμα του Α΄ Βαλκανικού Πολέμου κατατάχθηκε στο στρατό, στο Σώμα της στρατιωτικής δικαιοσύνης. 
Παρέμεινε στο στρατό συμμετέχοντας και στο Β' Βαλκανικό Πόλεμο, στον Α΄ Παγκόσμιο πόλεμο καθώς και στη Μικρασιατική Εκστρατεία. Παραιτήθηκε από τις τάξεις του στρατού το 1928 φέροντας τον βαθμό του αντισυνταγματάρχη, αποφασίζοντας ν΄ ασχοληθεί με την πολιτική όπου και εκλέχθηκε το ίδιο έτος βουλευτής Χανίων.

## Πηγές
* "Μεγάλη Ελληνική Εγκυκλοπαίδεια", τομ.ΙΖ΄, σελ. 866

Κατηγορία:Έλληνες στρατιωτικοί
Κατηγορία:Έλληνες νομικοί
Κατηγορία:Βουλευτές Χανίων
Μιχάλης Χάσταλης

Ο **Μιχάλης Χάσταλης** (Αθήνα, 1949) είναι έλληνας παλαίμαχος ποδοσφαιριστής, που αγωνίζονταν στη θέση του σέντερ-φορ, τρεις φορές πρωταθλητής της Β΄Εθνικής, με δυο διαφορετικές ομάδες και με πλούσια θητεία στην Α΄Εθνική.

Ξεκίνησε το ποδόσφαιρο από το εφηβικό τμήμα του Απόλλωνα Αθηνών το 1964, ενώ την περίοδο 1970-71 αποτέλεσε βασικό στέλεχος του ερασιτεχνικού σωματείου *Απόλλωνα Απολλώνων Ρόδου* όπου είναι και η ομάδα του χωριού που διαμένει στη Ρόδο, ο οποίος μετέχει στη Γ΄τοπική κατηγορία της Ε.Π.Σ. Δωδεκανήσου. Το καλοκαίρι του 1971 υπέγραψε  στον Χαραυγιακό, σύλλογο της Α΄Κατηγορίας Αθηνών.

Οι εμφανίσεις του στο αθηναϊκό Πρωτάθλημα κατά τη διετία 1972-1973 (το 1972-73 αναδείχθηκε 1ος σκόρερ στην Α΄Αθηνών με 26 γκολ) κέντρισαν το ενδιαφέρον του Αιγάλεω Α.Ο., στον οποίο και μεταγράφτηκε πραγματοποιώντας το ντεμπούτο του στην Α' Εθνική. Το 1975 κλήθηκε στην προολυμπιακή ομάδα. Παρέμεινε στο σύλλογο συνολικά 4 έτη, πετυχαίνοντας 20 γκολ στην Α΄Εθνική (σε 60 συμμετοχές) και κατακτώντας έναν τίτλο Β΄Εθνικής, το 1977.

Για οικογενειακούς λόγους δεν συνέχισε στο Αιγάλεω και εγκαταστάθηκε μόνιμα στη Ρόδο, από όπου και κατάγεται. Την επόμενη πενταετία (1978-1982) πήρε ακόμα δύο τίτλους με τη Ρόδο, στην οποία αγωνίστηκε, Β΄Εθνικής (το 1978 και το 1981), ενώ επέστρεψε σαν σκόρερ στην Α΄Εθνική, συμμετέχοντας σε 52 επίσημους αγώνες (7 γκολ) κατά τη διετία 1979-1980. Τερμάτισε την επαγγελματική του σταδιοδρομία σαν παίκτης του Διαγόρα Ρόδου το 1981-82, ενώ τα επόμενα 2-3 χρόνια συνέχισε το ποδόσφαιρο στην ομάδα του *Ακουσίλαου*, στο τοπικό πρωτάθλημα της Α΄κατηγορίας Δωδεκανήσου.

Συνολικά, πήρε μέρος σε 112 επίσημους αγώνες πρωταθλήματος της Α΄Εθνικής, επιτυγχάνοντας 27 τέρματα.

## Πηγές

* Διεθνής αθλητική ιστοσελίδα
* Γεώργιος Παγιωτέλης-"Το Έπος της Α΄Εθνικής", ένθετο περιοδικού "Οι Παγκόσμιοι" (έκδοση Κλ. Γεωργαλάς)
* Νίκος Δημ. Νικολαΐδης-"Η ιστορία του Αιγάλεω, από τις λαμαρίνες στα σαλόνια της Ευρώπης" (εκδόσεις "Έμβρυο", 2007)
* "40 Χρόνια Ποδόσφαιρο και ΠΡΟ-ΠΟ" (έκδοση εφημερίδας "ΠΡΟΠΟΡΑΜΑ", 2000)
* Ηλεκτρονικό αρχείο εφημερίδας "Αθλητική Ηχώ"
* Αρχείο εφημερίδας "Φως των Σπορ"

## Παραπομπές


Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Α.Σ. Ρόδου
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Διαγόρα Ρόδου
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κώστας Αγουρίδης

Ο **Κώστας Αγουρίδης** , είναι Έλληνας επιχειρηματίας πρώην αθλητής της υδατοσφαίρισης από την Πάτρα. Είναι ο ιδιοκτήτης της *Ποτοποιΐας Αγουρίδη* από τις παλιότερες ποτοποιΐες της Πάτρας. Ήταν αθλητής του Ν.Ο. Πατρών και διεθνής με την εθνική Ελλάδος.

Ο Αγουρίδης ήταν αθλητής του Ν.Ο. Πατρών από 12 ετών που αγωνίστηκε πρώτη φορά , στον σύλλογο αγωνίστηκε την δεκαετία του 70, μάλιστα για ένα μεγάλο διάστημα διετέλεσε και αρχηγός της ομάδας. Τελείωσε την καριέρα του στον Αχαιό 47 όπου ήταν στην αρχή ταυτόχρονα και πρόεδρος και παίκτης και έπειτα για πολλά χρόνια πρόεδρος του. 

Έχει παίξει και καλαθοσφαίριση στην Ολυμπιάδα και στον Αχαιό 47 , μετά το τέλος της καριέρας του ήταν και διαιτητής καλαθοσφαίρισης. 

## Παραπομπές


Κατηγορία:Έλληνες υδατοσφαιριστές
Κατηγορία:Υδατοσφαιριστές του Ν.Ο. Πατρών
Κατηγορία:Υδατοσφαιριστές Εθνικής Ελλάδας
Κατηγορία:Έλληνες καλαθοσφαιριστές
Κατηγορία:Καλαθοσφαιριστές Ολυμπιάδας Πατρών
Κατηγορία:Έλληνες διαιτητές καλαθοσφαίρισης
Χορστ Ράιχενμπαχ

Ο **Χορστ Ράιχενμπαχ** (Horst Reichenbach) είναι οικονομολόγος. Ως υπάλληλος της Ευρωπαϊκής Ένωσης ανέλαβε επικεφαλής της ομάδας δράσης για την εφαρμογή του μεσοπρόθεσμου προγράμματος της Ελλάδας. 

## Βιογραφία
Ο Ράιχενμπαχ γεννήθηκε το 1945 στο Κίελο όπου και σπούδασε. Mετέπειτα σπούδασε στο *Πανεπιστήμιο του Δυτικού Οντάριο (University of Western Ontario)* στο Λόντον (Οντάριο) (London, Ontario) και από το 1975 εργάστηκε στην Ευρωπαϊκή Επιτροπή.

Κατά δήλωσή του ο ρόλος του στο πρόγραμμα είναι μόνο οργανωτικός. Δεν υπογράφει ούτε επικυρώνει αποφάσεις. Η ομάδα του ακούει τους σχεδιασμούς των υπουργών και παρέχει την οργανωτική βοήθεια που υποδεικνύουν οι ελληνικές αρχές.

## Παραπομπές


## Εξωτερικοί σύνδεσμοι
* enet.gr Συνέντευξη στο enet.gr

Κατηγορία:Γερμανοί οικονομολόγοι
Αθανάσιος Γιοχαλής

Ο **Θανάσης Γιοχαλής** (Κερατέα Αττικής, γεννήθηκε 8 Ιανουαρίου 1948), είναι  Έλληνας πρώην αθλητής του ποδοσφαίρου και της καλαθοσφαίρισης και πρώην διεθνής διαιτητής καλαθοσφαίρισης.

Πρώτο άθλημα που ασχολήθηκε στις αρχές της δεκαετίας του 1960, ήταν η καλαθόσφαιρα με την Ε.Α. Πατρών. Στην Ε.Α.Π. πρωτόπαιξε στη βασική ομάδα το 1964 περνώντας μαζί της τα τοπικά πρωταθλήματα του 1964, 1965 και 1966. Με την ΕΑΠ μέσω του ειδικού πρωταθλήματος διεκδίκησε την άνοδο στην Α' εθνική χωρίς επιτυχία, Ήταν βασικό στέλεχος και της Μικτής Πατρών καλαθόσφαιρας.
 
Με το ποδόσφαιρο ασχολήθηκε το 1965 όταν τον ανακάλυψε παίζοντας μπάσκετ ο προπονητής της Παναχαϊκής Τάκης Παπαρσενίου, ενώ έπαιζε ήδη καλαθοσφαίριση. 
Έπαιζε στην θέση του τερματοφύλακα, το 1967 βρέθηκε στον Α.Π.Σ. Πάτραι, το 1972 πήγε για λίγο στην Παναχαϊκή, αλλά  έπαιξε σχετικά λίγο και πήγε στο Παγκράτι όπου σταμάτησε το ποδόσφαιρο 1975. Με τον Πατραϊκό και Πάτραι έπαιξε στην Β' εθνική για πέντε (5) χρόνια ενώ με την Παναχαϊκή στην Α' Εθνική για ένα χρόνο. Το 1971 τον είχε ζητήσει ο Ολυμπιακός Πειραιώς, έκανε μάλιστα έναν μήνα προπονήσεις με την ομάδα, αλλά η μεταγραφή δεν προχώρησε.

Σταματώντας τον αθλητισμό έγινε διαιτητής καλαθοσφαίρισης από το 1972 σφυρίζοντας ως το 1996. Το 1986 έγινε διεθνής διαιτητής της FIBA και διαιτήτευσε πολλούς ευρωπαϊκούς και ασιατικούς αγώνες και στο Προολυμπιακό τουρνουά του 1988. Έπειτα διετέλεσε καθηγητής διαιτησίας, κομισάριος και παρατηρητής καλαθοσφαίρισης, ασχολήθηκε διοικητικά στην ΟΔΚΕ, ενώ ασχολήθηκε διοικητικά στον Απόλλων Πατρών, στην Ολυμπιάδα και τον Κόροιβο Αμαλιάδας. Είναι παντρεμένος με ένα παιδί.

## Παραπομπές


## Εξωτερικοί σύνδεσμοι
* Αφοπλιστικός… Θανάσης Γιοχαλής στη «Match» 

Κατηγορία:Έλληνες ποδοσφαιριστές
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Α.Π.Σ. Πάτραι
Κατηγορία:Καλαθοσφαιριστές Ε.Α. Πατρών
Κατηγορία:Έλληνες καλαθοσφαιριστές
Κατηγορία:Έλληνες διαιτητές καλαθοσφαίρισης
Γ
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Αντώνιος Αθηνογένης

Ο **Αντώνης Αθηνογένης** (1875 - 1963) ήταν Έλληνας δικηγόρος και πολιτικός του 20ού αιώνα.

## Βιογραφία
Γεννήθηκε το 1875 στη Σμύρνη. Ο πατέρας του ονομαζόταν Ιωάννης, ενώ θείος του ήταν ο Παύλος Αθηνογένης, ιδρυτής του Ομήρειου Παρθεναγωγείου της Σμύρνης. Μάλιστα, εντός της διαθήκης του θείου του, ορίστηκε ισόβιο μέλος της εφορείας του Ομηρείου.  

Πέρασε τα μαθητικά του χρόνια στην Ευαγγελική Σχολή της Σμύρνης, ενώ, στη συνέχεια, σπούδασε νομική στο Οθώνειο Πανεπιστήμιο της Αθήνας. Πολέμησε ως εθελοντής στον Ελληνοτουρκικό Πόλεμο του 1897, ενώ μετά την ολοκλήρωση των σπουδών του εργάστηκε ως δικηγόρος στη Σμύρνη. Αργότερα, συμμετείχε στους Βαλκανικούς Πολέμους, καθώς και στην Μικρασιατική Εκστρατεία. 

Μετά τη μικρασιατική καταστροφή, εγκαταστάθηκε στην Ελλάδα όπου ακολούθησε πολιτική καριέρα διατελώντας πρώτα βουλευτής Αθηνών με το Λαϊκό Κόμμα και έπειτα βουλευτής Αττικής του Εθνικού Ριζοσπαστικού Κόμματος. Επίσης διετέλεσε αντιπρόεδρος της βουλής (1933-35) και υπουργός Κρατικής Υγιεινής και Αντιλήψεως στην Κυβέρνηση Γεωργίου Κονδύλη από τις 10 Οκτωβρίου 1935 ως τις 30 Νοεμβρίου 1935. 

Μεταπολεμικά ηγήθηκε κίνησης που στρεφόταν εναντίον των μαυραγοριτών που κατά τη διάρκεια της Κατοχής είχαν αγοράσει εκατοντάδες ακίνητα σε εξευτελιστικές τιμές. Υπήρξε επίσης γενικός γραμματέας του Φιλεκπαιδευτικού Συλλόγου και αρθρογραφούσε σε διάφορα περιοδικά και εφημερίδες, κυρίως προσφυγικού ενδιαφέροντος. Σύμφωνα με τις λίστες της Μεγάλης Στοάς των μασόνων της Ελλάδας, υπήρξε ελευθεροτέκτονας.

Απεβίωσε τον Ιούλιο του 1963. Προς τιμή του, το όνομά του δόθηκε σε δρόμο της Νέας Σμύρνης.

## Παραπομπές


## Πηγές
* 

Κατηγορία:Έλληνες υπουργοί Κρατικής Υγιεινής και Αντιλήψεως
Κατηγορία:Αντιπρόεδροι της Βουλής των Ελλήνων
Κατηγορία:Οικογένεια Αθηνογένη
Τάλσα (Οκλαχόμα)

Η **Τάλσα** (αγγλικά: *Tulsa, Oklahoma*, προφορά: tʌlsə), ή **Τόλσα**, είναι η δεύτερη μεγαλύτερη πόλη στην πολιτεία Οκλαχόμα των Ηνωμένων Πολιτειών (μετά την Οκλαχόμα Σίτι) και η 48η μεγαλύτερη πόλη στη χώρα. Η πόλη είναι η κομητειακή έδρα της Κομητείας Τάλσα, της πολυπληθέστερης κομητείας στην Οκλαχόμα, και εκτείνεται στις κομητείες Όσατζ, Ρότζερς και Ουάγκονερ.

Η πόλη της Τάλσα, έχει πληθυσμό 417.298 κατοίκους (σύμφωνα με εκτιμήσεις για το 2022), ενώ η ευρύτερη μητροπολιτική περιοχή, έχει πληθυσμό 1.023.988 κατοίκους, σύμφωνα με την απογραφή του 2020. Βρίσκεται σε υψόμετρο 194 μέτρα.

## Κλίμα
thumb|left|Η Τάλσα χαρακτηρίζεται από συχνές καταιγίδες με αστραπές την άνοιξη και το καλοκαίρι. Φωτογραφία με πτώσεις κεραυνών στο κέντρο της Τάλσα, σε καταιγίδα στις 13 Μαρτίου 2005.

Η Τάλσα έχει υγρό υποτροπικό κλίμα, με ιδιαίτερα θερμά και υγρά καλοκαίρια και σχετικά ήπιους χειμώνες. Χαρακτηρίζεται από υψηλή διακύμανση της θερμοκρασίας κατά τη διάρκεια του έτους, με υψηλές θερμοκρασίες το καλοκαίρι, που μπορεί να φτάσουν και πάνω από τους 40 °C κατά τη διάρκεια της ημέρας, ενώ τον χειμώνα συχνά πέφτουν κάτω από τους 0 °C, αν και περιστασιακά έχει δεχτεί και εισβολές από κύματα ψύχους, με θερμοκρασίες κάτω από τους -20 °C. Η υψηλότερη θερμοκρασία που έχει καταγραφεί στα χρονικά στην πόλη είναι 46 °C και η χαμηλότερη -27 °C.

Τους ανοιξιάτικους και τους καλοκαιρινούς μήνες, καταγράφεται στην Τάλσα μεγάλος αριθμός σφοδρών καταιγίδων, με συχνές πτώσεις κεραυνών και βαριές χαλαζοπτώσεις, ενίοτε ακόμα και πλημμύρες, ενώ επίσης διατρέχει μεγάλο κίνδυνο και από σίφωνες, καθώς βρίσκεται στο λεγόμενο Μονοπάτι των Σιφώνων (Tornado Alley).

## Οικονομία
Αν και η πετρελαϊκή βιομηχανία έχει κυριαρχήσει ιστορικά στην οικονομία της Τάλσα, με παραγωγή πετρελαίου και φυσικού αερίου, οι προσπάθειες για οικονομική διαφοροποίηση έχουν δημιουργήσει και ισχυρή βάση στους τομείς της αεροναυπηγικής, των τηλεπικοινωνιών, της υψηλής τεχνολογίας και της μεταποίησης. Μεγάλος αριθμός από χρηματοοικονομικές υπηρεσίες έχουν την επίσημη έδρα τους στην Τάλσα και η μεγαλύτερη από αυτές είναι η BOK Financial Corporation. Το Διεθνές Αεροδρόμιο της Τάλσα και το λιμάνι Catoosa του ποταμού Τάλσα συνδέουν την περιοχή με το διεθνές εμπόριο και τις μεταφορές. Μια βάση συντήρησης αεροπορικών εταιρειών της American Airlines στο Διεθνές Αεροδρόμιο της Τάλσα είναι ο μεγαλύτερος εργοδότης της πόλης και η μεγαλύτερη εταιρεία συντήρησης στον κόσμο, λειτουργώντας ως παγκόσμιο κέντρο μηχανικής και συντήρησης της αεροπορικής εταιρείας.
			
## Πληθυσμός

## Παραπομπές


## Εξωτερικοί σύνδεσμοι

* Official City Website
* Tulsa Chamber of Commerce
* Tulsa Convention & Visitors Bureau
* Official Tulsa Police Website
* Vision 2025
* Tulsa Parks
* Tulsa's River Parks
* Tulsa Foundation for Architecture
* Green Country Business and Events Showcase

Κατηγορία:Πόλεις της Οκλαχόμα
Κατηγορία:Έδρες κομητειών της Οκλαχόμα
Νικόλαος Αρώνης

Ο **Νικόλαος Αρώνης** (1895 - 19 Ιανουαρίου 1986) υπήρξε Έλληνας του 20ού αιώνα με πλούσια κοινωνική και εθνική δράση.
## Βιογραφία
Γεννήθηκε στην Σμύρνη. Σπούδασε φιλοσοφία και Νομική στο Πανεπιστήμιο της Αθήνας, και συνέχισε στο Παρίσι, όπου αποφοίτησε στις πολιτικές επιστήμες. Πήρε μέρος στη Μικρασιατική εκστρατεία και ήταν γραμματέας του Ελευθέριου Βενιζέλου. Διετέλεσε ως Γενικός Διευθυντής των φιλανθρωπικών ιδρυμάτων στη Μυτιλήνη, ταυτόχρονα ως Νομάρχης, και έλαβε σημαντικές θέσεις (Γενικός Επιθεωρητής) σε διάφορες δημόσιες, κρατικές και κοινωνικές υπηρεσίες.
Διορίστηκε το 1949 Νομάρχης Μεσσηνίας, τρεις φορές υπηρέτησε ως Νομάρχης Κυκλάδων και ήταν Νομάρχης Χίου από το 1956 ως το 1957, οπότε αποχώρησε λόγω συμπλήρωσης του ορίου ηλικίας.

## Πηγές

Κατηγορία:Νομάρχες Κυκλάδων
Κατηγορία:Νομάρχες Λέσβου
Κατηγορία:Νομάρχες Μεσσηνίας
Κατηγορία:Νομάρχες Χίου
Κομιούνιτι Σιλντ

Το **Κομιούνιτι Σιλντ**  (αγγλικά: *Football Association Community Shield*, εν συντομία: ***FA Community Shield***, παλαιότερα γνωστό ως **Τσάριτι Σιλντ**, αγγλικά: *Charity Shield*, **Σούπερ Καπ Αγγλίας**) είναι αγγλικός ποδοσφαιρικός αγώνας που τελείται σε ετήσια βάση με αντιπάλους την πρωταθλήτρια ομάδα της τελευταίας σεζόν της Πρέμιερ Λιγκ και την κάτοχο του Κυπέλλου Αγγλίας στο Στάδιο Γουέμπλεϊ. Αν η πρωταθλήτρια ομάδα της Πρέμιερ Λιγκ έχει κατακτήσει ταυτόχρονα το Κύπελλο Αγγλίας, σε αυτή την περίπτωση ο αντίπαλος θα είναι η δευτεραθλήτρια ομάδα της τελευταίας σεζόν της Πρέμιερ Λιγκ. 

Οργανώνεται από την Αγγλική Ποδοσφαιρική Ομοσπονδία (The FA) και τα έσοδα από το παιχνίδι μοιράζονται σε κοινωνικές πρωτοβουλίες και αγαθοεργίες ανά την χώρα. Έσοδα από τα χρήματα των εισιτηρίων και από τις πωλήσεις του προγράμματος του αγώνα μοιράζονται στις 124 ομάδες που συμμετείχαν στο Κύπελλο Αγγλίας από τον πρώτο γύρο, με σκοπό να μοιραστούν επίσης σε αγαθοεργίες σύμφωνα με δικά τους σχέδια, ενώ τα υπόλοιπα μοιράζονται στους συνεργάτες της ποδοσφαιρικής ομοσπονδίας για φιλανθρωπικούς σκοπούς σε παγκόσμια κλίμακα.  Ο αγώνας έλαβε χώρα για πρώτη φορά τη σεζόν 1908–09, αντικαθιστώντας το Sheriff of London Charity Shield.

Πολυνίκης του θεσμού είναι η Μάντσεστερ Γιουνάιτεντ με 21 τρόπαια, ενώ η τωρινή κάτοχος του θεσμού είναι η Κρίσταλ Πάλας, (στην πρώτη της συμμετοχή) που κέρδισε την Λίβερπουλ με 3–2 στα πέναλτι μετά από την ισοπαλία με 2–2, στις 10 Αυγούστου 2025.

## Νικητές
### Τίτλοι ανά ομάδα
Τον τίτλο της διοργάνωσης, δηλ. το αντίστοιχο Σούπερ Καπ Αγγλίας) έχουν κατακτήσει 25 διαφορετικές ομάδες. Παλιότερα σε περιπτώσεις ισοπαλίας το τρόπαιο μοιράζονταν και οι δύο φιναλίστ:  Επίσης, σε επτά περιπτώσεις, τον τίτλο κατέκτησαν αγγλικές μικτές ή εθνικές ομάδες που επιλέχτηκαν να αντιμετωπίσουν τον πρωταθλητή σύλλογο, για διάφορους λόγους. Άλλωστε η διοργάνωση είχε πάντα φιλανθρωπικό χαρακτήρα και κριτήριο ήταν η καλύτερη οικονομική επιτυχία.

thumb|150px|Το τρόπαιο

## Πηγές


## Εξωτερικοί σύνδεσμοι

* Επίσημη ιστοσελίδα του FA Community Shield στο TheFA.com

Κατηγορία:Κύπελλα ποδοσφαίρου Αγγλίας
Κατηγορία:Ποδόσφαιρο στην Αγγλία
Κατηγορία:Εθνικά σούπερ καπ ποδοσφαίρου
Αγαθονίκη Αντωνιάδου

Η **Αγαθονίκη Αντωνιάδου** (Σκύρος, 1854, Αθήνα 1928) υπήρξε Ελληνίδα παιδαγωγός, λόγια και ποιήτρια στα τέλη του 19ου με αρχές του 20ού αιώνα.
## Βιογραφία
Γεννήθηκε στη Σκύρο και έλαβε τις ανώτερές της σπουδές στο Παρθεναγωγείο Σύρου, όπου έλαβε το 1874 για την επίδοσή της το *Ράλλειον Βραβείον της Φιλεκπαιδευτικής Εταιρίας*. Είχε μεγάλη πνευματική κατάρτιση. Συνέγραψε παιδαγωγικές μελέτες, βιβλία πάνω στη Σκύρο και ανέκδοτα ποιήματα. Διετέλεσε διευθύντρια του Εθνικού Ιωακείμειου Παρθεναγωγείου Κωνσταντινουπόλεως και στο Κεντρικό Παρθεναγωγείο Σερρών, ενώ υπήρξε μια από τις συντάκτριες του Περιοδικού των Κυριών που εξέδιδε η Καλλιρρόη Παρέν, κατατάσσοντάς την σε παράγοντα του φεμινιστικού Τύπου. Απεβίωσε στην Αθήνα το 1928. Προς τιμή της ονομάστηκε δρόμος στη Νέα Σμύρνη.
## Παραπομπές


## Πηγές
* 
## Βιβλιογραφικές αναφορές
* Νίκη Πέρδικα, *Ευφροσύνη Σαμαρτζίδου - Αγαθονίκη Αντωνιάδου (δύο Σκυριανές ποιήτριες του περασμένου αιώνα)*, Αθήνα 1956

Κατηγορία:Έλληνες λόγιοι του 19ου αιώνα
Κατηγορία:Ελληνίδες ποιήτριες
Κατηγορία:Νεοέλληνες ποιητές
Σταύρος Βουτυράς

Ο **Σταύρος Βουτυράς** (1841-1923) ήταν Έλληνας Κωνσταντινοπολίτης λόγιος, εκδότης, δημοσιογράφος, και συγγραφέας.
## Βιογραφία
Γεννήθηκε το 1841 στο Τσεγγέλκιοϊ του Βοσπόρου. Φοίτησε στη Μεγάλη του Γένους Σχολή στην Κωνσταντινούπολη. Το 1865 άρχισε να ασκεί την δημοσιογραφία και μαζί με τους Ιωάννη Βρετό και Γεώργιο Βαφειάδη εξέδωσε την εφημερίδα *[[Νεολόγος]]* στην Κωνσταντινούπολη προσπαθώντας να αφυπνίσει το εθνικό αίσθημα του υπόδουλου Ελληνισμού και να πολλαπλασιάσει τα σχολεία. Πρωτοστάτης της εθνικής κίνησης συνετέλεσε στην σύμπηξη του Θρακικού Φιλεκπαιδευτικού Συλλόγου, της Μικρασιάτικης Αδελφότητος προς διάδοση των Ελληνικών Γραμμάτων και διαφόρων άλλων επιτόπιων σωματείων. Μαζί με τον Ηροκλή Βασιάδη και πολλούς άλλους, ίδρυσε τον Ελληνικό Φιλολογικό Σύλλογο στην Κωνσταντινούπολη. Τιμωρήθηκε πλειστάκις από την τουρκική κυβέρνηση, άλλοτε  μέσω παύσεως της εφημερίδας, άλλοτε μέσω απελάσεων και μεγάλων προστίμων. Το 1897 απελάθηκε και ήρθε στην Αθήνα. Για ένα διάστημα εξέδιδε από εκεί το *Νεολόγο*. Έπειτα επέστρεψε και πάλι στην Κωνσταντινούπολη παρέμεινε μέχρι το 1922 διευθύνων την εξωτερική πολιτική του Πατριαρχείου από τη θέση του «Μέγα Υπομνηματογράφου». Το έργο του Βουτυρά υπήρξε πολυσχιδές από πολιτικής και φιλολογικής απόψεως. Μετέφρασε έργα των Ουγκώ, Ρακίνα, Σλιμπερζέ, ενώ υπήρξε συγγραφέας διαφόρων μελετών. Πέθανε το 1923 σε ηλικία 82 χρόνων πένης και πρόσφυγας στο Φάληρο. Κηδεύτηκε δημοσία δαπάνη.
## Ενδεικτική εργογραφία
* Λεξικόν Ιστορίας και Γεωγραφίας (9τόμοι)
* Οι Πτολεμαίοι της Αιγύπτου
* Ο Βυζαντινός Βίος
* Τα προνόμια των Πατριαρχείων
* Ἡ Παπική Μοναρχία καί ἡ Ὀρθόδοξος Ἐκκλησία. Αυτοσχέδιος μελέτη, Εκ του Τυπογραφείου των βιβλιεμπορείων Αποστολοπούλου, Αθήνα 1902.
* Καλλιόπη Α. Κεχαγιά 1839-1905, Τυπογραφείον Εστία, Αθήνα 1925.
* Λόγος ἀπαγγελθεὶς ἐν τῷ Ζαπείῳ ἐπί ταῖς ἐνιαυσίοις ἐξετάσεσι τῇ 21 Ἰουνίου 1881, Τύποις Βουτυρά και Σ/ας, Κωνσταντινούπολη 1881.
* Τὰ προνόμια τῶν ἐν Τουρκία Χριστιανικῶν κοινοτήτων, Κωνσταντινούπολη 1911.
* Χρηστομάθεια πρὸς χρῆσιν τῶν Ἑλληνικῶν σχολείων, Τυπογραφείον Ι. Α. Βρετού, Κωνσταντινούπολη 1872.

## Παραπομπές

## Πηγές
*Εγκυκλοπαίδεια του ελληνικού Τύπου 1784 – 1974.
*Ελευθερουδάκη - Εγκυκλοπαιδικόν Λεξικόν.
*Ανδρέας Αθ. Αντωνόπουλος - Οι Έλληνες της Οθωμανικής Αυτοκρατορίας και το ανατολικό ζήτημα 1866-1881 (Η μαρτυρία του Νεολόγου Κωνσταντινούπολης).
*Χάρης Εξερτζόγλου - Εθνική Ταυτότητα στην Κωνσταντινούπολη τον 19ο αι.
*Χάρης Εξερτζόγλου - Προσαρμοστικότητα και πολιτική ομογενειακών κεφαλαίων.

Κατηγορία:Έλληνες εκδότες
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες συγγραφείς του 20ού αιώνα
Γιάννης Παπαστεφάνου

Ο **Ιωάννης "Γιάννης" Παπαστεφάνου**, ήταν Έλληνας αθλητής της υδατοσφαίρισης από την Πάτρα . Ήταν αθλητής του Ν.Ο. Πατρών και διεθνής με την Εθνική αντρών, με τον Ν.Ο. Πατρών ήταν πρωταθλητής Ελλάδος το 1945, 1946 και το 1950.

Έπαιξε στον ναυτικό όμιλο αμέσως μετά τον Β' παγκόσμιο πόλεμο στην νέα γενιά αθλητών του συλλόγου που βγήκε μετά τον πόλεμο. 

Με την εθνική ομάδα αγωνίστηκε πολλά χρόνια , είχε συμμετάσχει και στους Ολυμπιακούς αγώνες του 1948 όπου η Ελλάδα αποκλείστηκε με δύο ήττες σε δύο αγώνες.

## Παραπομπές


Κατηγορία:Έλληνες υδατοσφαιριστές
Κατηγορία:Υδατοσφαιριστές του Ν.Ο. Πατρών
Κατηγορία:Υδατοσφαιριστές στους Μεσογειακούς Αγώνες 1951
Κατηγορία:Υδατοσφαιριστές στους Θερινούς Ολυμπιακούς Αγώνες 1948
Κατηγορία:Υδατοσφαιριστές Εθνικής Ελλάδας
Γεράσιμος Γούναρης

Ο **Γεράσιμος Γούναρης** υπήρξε Έλληνας λόγιος ιερομόναχος του 18ου αιώνα.
## Βιογραφία
Γεννήθηκε στη Δημητσάνα. Γράμματα έμαθε στη Μονή Φιλοσόφου. Αργότερα εγκαταστάθηκε στη Σμύρνη. Επέστρεψε στη Δημητσάνα το 1764 και ίδρυσε την Σχολή Ελληνικών Μαθημάτων. Όταν η Πελοπόννησος επαναστάτησε το 1766, ο Γεράσιμος αναγκάστηκε να εγκαταλείψει τη σχολή του, η οποία έκλεισε. Κατέφυγε στην Σμύρνη και στη Χίο, και εκεί έγινε διευθυντής του σχολείου του Αγίου Μηνά. Απεβίωσε στην Δημητσάνα το 1779. Προς τιμή του ονομάστηκε δρόμος στην Νέα Σμύρνη.
## Πηγές
* 

Κατηγορία:Έλληνες λόγιοι του 18ου αιώνα
Ουρανία Δούκα

Η **Ουρανία Δούκα** υπήρξε Ελληνίδα παιδαγωγός του 19ου και 20ού αιώνα. 
## Βιογραφία
Πατρίδα της ήταν η Σμύρνη, όπου γεννήθηκε το 1860. Έμαθε γράμματα και πήγε στη Σχολή των Αδελφών του Ελέους, όπου έμαθε και γαλλικά. Διορίστηκε νηπιαγωγός, και πήρε αμέσως προαγωγή ως διευθύντρια της Σχολής του Αγίου Πνεύματος στην συνοικία του Αγίου Δημητρίου. Διετέλεσε επίσης διευθύντρια του Κεντρικού Παρθεναγωγείου Σμύρνης από το 1891 ως το 1922. Με τις ενέργειές της δημιουργήθηκαν πολλά εξατάξια παραρτήματα στην Σμύρνη. Πήρε μέρος στο εκπαιδευτικό συνέδριο των Αθηνών το 1904. Προς τιμή της ονομάστηκε δρόμος στην Νέα Σμύρνη.

## Πηγές
* 

Κατηγορία:Έλληνες εκπαιδευτικοί
Κατηγορία:Μικρασιατικός Ελληνισμός
Εκκλησία των Ιησουιτών (Ίνσμπρουκ)

Η **εκκλησία των Ιησουιτών** (*Jesuitenkirche*) ή **εκκλησία της Αγίας Τριάδος** είναι μια εκκλησία σε μπαρόκ ρυθμό που βρίσκεται στο Ίνσμπρουκ στο Τιρόλο της Αυστρίας.

## Ιστορία
thumb|left|Το εκκλησιαστικό όργανο του 1959
Η εκκλησία χτίστηκε από τον Καρλ Φοντάνερ και τον Κρίστοφ Γκουμπ τον Νεότερο το 1627-1676 στην θέση παλαιότερης εκκλησίας. Οι δύο πύργοι της πρόσοψης ανεγείρονται το 1901. Οι αρχιτέκτονες εμπνεύστηκαν από την Εκκλησία του  Ιησού στην Ρώμη και από την κατασκευή του νέου καθεδρικού του Σάλτσμπουργκ.

## Κληρονομιά
thumb|left|Το εσωτερικό της εκκλησίας
*Η μεγάλη **καμπάνα** του βόρειου πύργου (*Schützenglocke*), βάρους 9.200 χιλιογράμμων, αποτελεί την τέταρτη μεγαλύτερη καμπάνα στην Αυστρία. Φτιάχτηκε το 1959 από την εταιρία Γκρασμάιρ (Grassmayr) και ευλογήθηκε στις 19 Ιουλίου, για τα 150 χρόνια των πολέμων της ανεξαρτησίας του Τιρόλου. Χτυπάει κάθε Παρασκευή στις τρεις το απόγευμα σε ανάμνηση του θανάτου του Χριστού στον Σταυρό και στις μεγάλες γιορτές. Η μικρή καμπάνα του νότιου πύργου (1597, 1.300&nbsp;kg) χτυπάει την ώρα της λειτουργίας και για το Angélus.

## Προσωπικότητες
*Ο αρχιδούκας Λεοπόλδος Ε' της Αυστρίας (1586-1632), ιδρυτής της εκκλησίας, και η γυναίκα του, γεννημένη Κλαυδία των Μεδίκων (1604-1648), όπως και ο γιος τους, ο αρχιδούκας Φερδινάνδος Κάρολος της Αυστρίας, κόμης του Τιρόλου (1628-1662) και ο αρχιδούκας Σιγισμούνδος Φραγκίσκος της Αυστρίας (1630-1665) θάφτηκαν στην κρύπτη.
*Ο Ιησουίτης θεολόγος Καρλ Ράχνερ (1904-1984) βρίσκεται επίσης θαμμένος στην κρύπτη της εκκλησίας.

## Παραπομπές


## Εξωτερικοί σύνδεσμοι
*   Επίσημη ιστοσελίδα

Κατηγορία:Εκκλησίες στην Αυστρία
Κατηγορία:Εταιρεία του Ιησού
Κατηγορία:Ίνσμπρουκ
Δημοσθένης Δανιηλίδης

Ο **Δημοσθένης Δανιηλίδης** υπήρξε Έλληνας δημοσιολόγος και κοινωνιολόγος του 20ού αιώνα.

## Βιογραφία
Πατρίδα του ήταν η Καππαδοκία, όπου γεννήθηκε το 1889. Σχολείο πήγε στην Ελληνική Αστική Σχολή και μετά στην Μεγάλη του Γένους Σχολή. Σπούδασε νομική στο Οθωμανικό Πανεπιστήμιο, από το οποίο αποφοίτησε το 1913. Άρχισε να δημοσιογραφεί στην εφημερίδα «Πρόοδος» του Κ. Σπανούδη. Απεβίωσε στην Αθήνα το 1972. Προς τιμή του ονομάστηκε δρόμος στην Νέα Σμύρνη.
## Εργογραφία
Το έργο του κρίθηκε αξιοθαύμαστο. Είναι γραμμένο στη δημοτική. 
* Νεοελληνική Κοινωνία και Οικονομία
* εκτός αυτού έγραψε πολλά άρθρα και μελέτες που δημοσίευσε σε πολλά περιοδικά και εφημερίδες.

## Πηγές
* 

## Εξωτερικοί σύνδεσμοι
*Δημοσθένης Δανιηλίδης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες κοινωνιολόγοι
Κατηγορία:Απόφοιτοι της Μεγάλης του Γένους Σχολής
Δυναμίτης

Ο **δυναμίτης** είναι μια εκρηκτική ύλη της οποίας βάση είναι η νιτρογλυκερίνη, αρχικά με γη διατόμων ή κάποια άλλη απορροφητική ουσία, όπως πηλός και πριονίδια. Δυναμίτες που χρησιμοποιούν οργανικά υλικά, όπως τα πριονίδια, δεν είναι σταθεροί και γι' αυτό η χρήση τους αποφεύγεται. Ανακαλύφθηκε από το Σουηδό χημικό και μηχανικό Άλφρεντ Νόμπελ, ο οποίος τον πατεντάρισε το 1867.

Ο δυναμίτης είναι πολύ εκρηκτικός. Αν και το ΤΝΤ χρησιμοποιείται για τη μέτρηση της ισχύος μιας έκρηξης, ο δυναμίτης έχει 60% μεγαλύτερη ενεργειακή πυκνότητα από το ΤΝΤ.

Δυναμίτης πωλείται συνήθως με τη μορφή ράβδων με μήκος περίπου 20 εκατοστά και διάμετρο περίπου 3 εκατοστά και βάρος περίπου 0,23 κιλά, αλλά υπάρχουν και άλλα μεγέθη. Η μέγιστη διάρκεια αποθήκευσης της νιτρογλυκερίνης που βρίσκεται στο δυναμίτη συνιστάται ως ένα έτος από την ημερομηνία κατασκευής υπό καλές συνθήκες αποθήκευσης.

Μια άλλη μορφή του δυναμίτη αποτελείται από νιτρογλυκερίνη που διαλύεται σε νιτροκυτταρίνη και ένα μικρό ποσό κετονών. Αυτή η μορφή του δυναμίτη είναι παρόμοια με την άκαπνη πυρίτιδα, και είναι πολύ ασφαλέστερη από ό, τι το απλό μείγμα νιτρογλυκερίνης και γης διατόμων. Ο στρατιωτικός δυναμίτης επιτυγχάνει μεγαλύτερη σταθερότητα, αποφεύγοντας τη χρήση της νιτρογλυκερίνης και χρησιμοποιεί πολύ πιο σταθερές χημικές ουσίες.

Κατηγορία:Εκρηκτικά
Νίκος Ζαχαρόπουλος

Ο **Νίκος Ζαχαρόπουλος** ήταν Έλληνας αθλητής της κολύμβησης και υδατοσφαίρισης. Ήταν αθλητής του Ν.Ο. Πατρών διεθνής με την Εθνική ομάδα κολύμβησης . 
## Επιδόσεις
Με το τμήμα υδατοσφαίρισης ήταν πρωταθλητής Ελλάδος εφήβων το 1961 και 1962. Στην ομάδα αντρών αποτέλεσε βασικό στέλεχος από το 1960 και για μία δεκαετία περίπου. 

Στην κολύμβηση στους πανελλήνιους αγώνες του 1959 στα 200 μέτρα πρόσθιο εφήβων ήταν 1ος με νέο πανελλήνιο ρεκόρ, επίσης 1ος στα 50 μέτρα πρόσθιο παίδων ενώ στα 200 μέτρα πρόσθιο αντρών ήταν 1ος με νέο πανελλήνιο ρεκόρ. Στα "Μαραγκοπούλεια" του 1959 αναδείχτηκε καλύτερος κολυμβητής των αγώνων και ήταν πρώτος στα 200 πρόσθιο με πανελλήνιο ρεκόρ. 

Το 1960 με την Ελληνική ολυμπιακή ομάδα πήρε μέρος στους Ολυμπιακούς αγώνες του 1960 στα 200 πρόσθιο  χωρίς να διακριθεί.

Είχε την καλύτερη επίδοση και ήταν ο καλύτερος έλληνας στα 200 πρόσθιο για το 1961. Το 1962 έκανε στην Αθήνα πανελλήνιο ρεκόρ στα 100 μέτρα πρόσθιο με επίδοση 1.18.8, στο πανελλήνιο πρωτάθλημα του 1962 ήταν 1ος στα 200 μέτρα πρόσθιο αντρών και στα 200 μέτρα πρόσθιο εφήβων.

## Διακρίσεις
*Πανελλήνιο πρωτάθλημα
:200 μ. πρόσθιο εφήβων
::1ος: 1959, 1962

:50 μ. πρόσθιο παίδων
::1ος: 1959

:200 πρόσθιο
::1ος: 1959, 1961, 1962

## Παραπομπές


Κατηγορία:Έλληνες αθλητές της κολύμβησης
Κατηγορία:Έλληνες υδατοσφαιριστές
Κατηγορία:Κολυμβητές του Ν.Ο. Πατρών
Κατηγορία:Υδατοσφαιριστές του Ν.Ο. Πατρών
Avaya

Η **Avaya** είναι μια ιδιωτική εταιρεία που κατασκευάζει δίκτυα υπολογιστών και τηλεπικοινωνιακό εξοπλισμό για παγκόσμια επιχειρηματικά συστήματα επικοινωνιών.

## χορηγία
Η Avaya ήταν ένας από τους χορηγούς του Παγκόσμιου Κυπέλλου Ποδοσφαίρου 2006 στη Γερμανία και των Χειμερινών Ολυμπιακών Αγώνων του 2010 στο Βανκούβερ στον Καναδά. Η Avaya αποτελεί τον επίσημο προμηθευτή τηλεπικοινωνιακού εξοπλισμού για τους Χειμερινούς Ολυμπιακούς Αγώνες του 2014 στο Σότσι (Ρωσία).

## Προϊόντα
* Δίκτυο υπολογιστών
:: Virtual Services Platform 9000 (VSP 9000)
::Ethernet Routing Switch (ERS) 8800
::Ethernet Routing Switch (ERS) 8300
::Ethernet Routing Switch (ERS) 5600
::Ethernet Routing Switch (ERS) 5500
::Ethernet Routing Switch (ERS) 4500
::Ethernet Routing Switch (ERS) 2500
::Secure Router 4134/2330
::WLAN 8100
::VPN Gateway
::Identity Engines
* Ολοκληρωμένες λύσεις επικοινωνίας
::Avaya Aura AS-5300
::Avaya Aura Application Enablement Services
::Avaya Aura Communication Manager
::Avaya Aura Communication Manager Branch
::Avaya Aura Communication Manager Messaging

## Πηγές



## Εξωτερικοί σύνδεσμοι
* Avaya Inc. http://www.avaya.com

Κατηγορία:Επιχειρήσεις υπολογιστών
Κατηγορία:Επιχειρήσεις των ΗΠΑ
Big Gun

To **Big Gun** είναι ένα τραγούδι των AC/DC, το οποίο γράφτηκε από τους κιθαρίστες Άνγκους και Μάλκολμ Γιανγκ. Κυκλοφόρησε ως single το 1993 και υπάρχει στη λίστα κομματιών (soundtrack) της ταινίας του Άρνολντ Σβαρτσενέγκερ, Last Action Hero και στις επαναλήψεις του τοκ σώου, *Savage Nation*. Ήταν το πρώτο κομμάτι του συγκροτήματος, που έφθασε στην κορυφή του Album Rock Tracks, το 1993. Οι AC/DC τό έχουν τραγουδήσει μόλις μια φορά σε ζωντανή πρόβα, που έκαναν το 1996, στη Φλόριντα, αλλά ποτέ σε επίσημη αυναυλία, αν και θεωρείται ένα από τα αγαπημένα κομμάτια του κοινού τους. 
## Βίντεο κλιπ

Σκηνοθέτης του βίντεο κλιπ είναι ο Ντέιβιντ Μόλετ. Ξεκινά με τον Άρνολντ Σβαρτσενέγκερ να μπαίνει σε μια συναυλία των AC/DC. Καθώς περπατά ανάμεσα στο πλήθος παρατηρώντας κάθε μέλος του συγκροτήματος, ο Άνγκους Γιανγκ, κλωτσά το καπέλο του, προς το μέρος του Σβαρτσενέγκερ. Όταν ο Σβαρτσενέγκερ το φορά, τα ρούχα του γίνονται ίδια με αυτά του Γιανγκ. Τότε, ξεκινά να μιμείται τις κινήσεις του Γιανγκ, όταν εκείνος βρίσκεται επί σκηνής και στη συνέχεια τον ανεβάζει στην πλάτη του, "παίζοντας" ακόμα την κιθάρα του. Στο βίντεο συμμετέχει και ο Αμερικανο-αρμένιος Σάβο Ονταντιτζάν, μετέπειτα μπασσίστας του μέταλ συγκροτήματος System of a Down. 

Το βίντεο είναι παρόμοιο με αυτό του "You Could Be Mine", όπου ο Σβαρτσενέγκερ συνεργάζεται με τους Guns N' Roses. 

To 2009 κυκλοφόρησε ως DVD στο *Family Jewels Disc 3* της συλλογής Backtracks. Δε συμπεριλήφθη στην πρώτη έκδοση του Family Jewels, καθώς περιείχε πλάνα από την ταινία Last Action Hero, οι οποίες προστατεύονταν από πνευματικά δικαιώματα. 

## Τα μέλη του συγκροτήματος
* Άνγκους Γιανγκ - κιθάρα
* Μάλκολμ Γιανγκ - κιθάρα
* Μπράιαν Τζόνσον - φωνητικά
* Κλιφ Ουΐλλιαμς - μπάσσο
* Κρις Σλέιντ - ντραμς

Ήταν το τελευταίο βίντεο των AC/DC, στο οποίο συμμετείχε ο Κρις Σλέιντ, αφού το 1994 απολύθηκε, ώστε να επιστρέψει ο Φιλ Ρουντ. 

## Η θέση του στα τσαρτ

## Παραπομπές


## Εξωτερικοί σύνδεσμοι
* Βίντεο κλιπ
* Στίχοι 

Κατηγορία:Τραγούδια των AC/DC
Κατηγορία:Τραγούδια του 1993
Κατηγορία:Singles του 1993
Κατηγορία:Singles της Atco Records
Παπαμαλέκος

Το προσώνυμο **Παπαμαλέκος**, ή Παπα-Μαλέκος, έφερε ο Εμμανουήλ Μαλεκάκης (1864-1917) Έλληνας κληρικός, θρυλικός οπλαρχηγός στη Κρητική Επανάσταση (1895-1898) με ιδιαίτερη ηρωική δράση στη πολιορκία του Βάμου.

## Βιογραφικά στοιχεία
Ο Εμμανουήλ Μαλεκάκης γεννήθηκε στον Βάμο Αποκορώνου των Χανίων το 1864. Χειροτονήθηκε ιερέας το 1888. Τον επόμενο χρόνο, μετά τον ατυχή αγώνα του 1889 και την κατάργηση εκ μέρους της Υψηλής Πύλης των μέτρων που προέβλεπε η Σύμβαση της Χαλέπας, της αυτόνομης κυβέρνησης της Κρήτης, στέλνοντας τον Σακίρ πασά με ισχυρή στρατιωτική δύναμη, ο Παπα-Μανώλης Μαλεκάκης συγκρότησε 15μελή επαναστατική ομάδα από εκλεκτούς αγωνιστές και κατέφυγε στα Λευκά Όρη, απ΄ όπου και άρχισε συνεχή δράση παρενοχλώντας και τρομοκρατώντας τους Τούρκους, περιορίζοντας τις αυθαιρεσίες τους, γενόμενος έτσι γνωστότερος ως "Παπαμαλέκος". 
Υπήρξε από τους πρώτους στη μύηση της νέας κρητικής επανάστασης μετά τα έκτροπα που συνέβαιναν κατά των Αρμενίων στην Οθωμανική Αυτοκρατορία (1894-1895). Ερχόμενος σε επαφή με τον Μ. Κούνδουρο και τον Γ. Μυλωνογιάννη σε έγερση συμμετείχε από τους πρώτους στη Μεταπολιτευτική Επιτροπή Κρήτης,στην οποία ορίσθηκε ταμίας.

Κατά την τελευταία συνάθροιση που έγινε στο Νίππο για τη λήψη απόφασης έναρξης πολιορκίας του Βάμου και την κατάλυση της τουρκικής διοίκησης δεν δίστασε να ζητήσει τη δίκη ακόμα και τον θάνατο επισκόπου της περιοχής που προέτρεπε ν΄ απόσχουν όλοι από επαναστατική δράση, αλλά και οποιουδήποτε άλλου που είχε ίδια αντίληψη. Κατά την πολιορκία του Βάμου που ακολούθησε ήταν ένας από εκείνους τους οπλαρχηγούς της περιοχής του που εισήλθαν στον Βάμο και άρχισαν τη σταδιακή κατάληψή του. Στην επιχείρηση αυτή κατέλαβε δύο φορές τον φούρνο που παρασκεύαζε άρτο για τους αποκλεισμένους Τούρκους τον οποίο και κατάσχεσε όλη την ποσότητα υπέρ των εξεγερμένων Κρητών. Ο άθλος του αυτός τον κατέστησε θρύλο. Συμμετείχε επίσης και σε πολλές άλλες μάχες που διακρίθηκε για τον ηρωισμό του μέχρι το 1898. 

Όταν κατήλθε στη Κρήτη ο πρίγκιπας Γεώργιος ο Παπαμαλέκος ήλθε στην Αθήνα και διορίσθηκε εφημέριος στον Πειραιά όπου και παρέμεινε μέχρι το 1916 όταν και επέστρεψε στη γενέτειρά του. Πέθανε το επόμενο έτος. Τιμήθηκε με παράσημα τόσο από τον΄Βασιλέα Γεώργιο τον Α΄ όσο και από την Κρητική Πολιτεία. Ευτύχησε να δει την Ένωση της Κρήτης με την Ελλάδα και την ύψωση της ελληνικής σημαίας στην πατρίδα του.

## Σημείωση
* Ο αδελφός του Παπα-Μαλέκου, Λεωνίδας Μαλεκάκης, επίσης οπλαρχηγός, που υπήρξε ήρωας στον Μακεδονικό Αγώνα αν και δεν ήταν ιερωμένος έμεινε περισσότερο γνωστός με το προσώνυμο του αδελφού του.
* Το ριζίτικο "*Μαύρο πουλίν εκάθησε στου Βάμου τα Σεράγια*" αναφέρεται στον Λεωνίδα Παπαμαλέκο.

## Πηγές
* "Μεγάλη Ελληνική Εγκυκλοπαίδεια" τομ.ΙΘ΄, σελ.570.

Κατηγορία:Έλληνες αγωνιστές του 19ου αιώνα
Κατηγορία:Έλληνες κληρικοί
Κατηγορία:Κρητικοί οπλαρχηγοί
Σίλανδος

Η **Σίλανδος** ήταν αρχαία ελληνική πόλη της Λυδίας της Μικράς Ασίας.

Βρισκόταν στην περιοχή της *Κατακεκαυμένης* της Λυδίας (η σημερινή Kula της Τουρκίας, από την οποία απείχε 41 μίλια), μεταξύ των Σάρδεων και των Κάδων. Η πόλη δεν αναφέρεται από κανέναν αρχαίο γεωγράφο, αλλά είναι γνωστή από τα νομίσματα που έκοψε -με τη μορφή του ποτάμιου θεού Έρμου- καθώς επίσης και στο Notitiae Episcopatuum. Στα βυζαντινά χρόνια ήταν επισκοπή της μητροπόλεως των Σάρδεων και αναφέρεται μέχρι και τον 13ο αιώνα. 

Στην αρχαία πόλη πραγματοποιήθηκαν ανασκαφές, αλλά δεν κατόρθωσαν να αποκαλύψουν το αρχαίο τους παρελθόν. Ανακαλύφθηκαν τμήματα των τειχών της Σιλάνδου, ενώ τα ερείπια της ρωμαϊκής περιόδου χρησιμοποιήθηκαν για τα σπίτια της σημερινής πόλεως. Βρέθηκε και ένα άγαλμα της θεάς μητέρας που βρίσκεται στο αρχαιολογικό μουσείο της Σμύρνης. 

Πρόκειται για την σημερινή Σελεντί (Selendi) στην επαρχία της Μανίσα. 

## Παραπομπές


## Εξωτερικός Σύνδεσμος
* Σίλανδος. 

Κατηγορία:Αρχαίες πόλεις της Λυδίας